101. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 348150/8440 της 15/28 Νοεμ. 1975 (ΦΕΚ Β΄ 1405) Περί παροχής οικονομικής βοηθείας προς ιδιοκτήτας υποχρεωτικώς καταστρεφομένων δένδρων. 1.Εγκρίνομεν, όπως χορηγούνται αι κάτωθι οικονομικαί ενισχύσεις εις τους εμπίπτοντας εις τας διατάξεις του άρθρ. 14 του Νόμ. 6196/34 ιδιοκτήτας των υποχρεωτικώς καταστρεφομένων δέντρων εις εφαρμογήν μιας των υπ’ αριθ. 405800/10750/1971, 311294/8394/1972 και 253784/3554/1973 υπουργικών αποφάσεων: α)Δι’ έκαστον καταστρεφόμενον δένδρον, ηλικίας μέχρι 5 ετών δραχμαί 150. β)Δι’ έκαστον καταστρεφόμενον δένδρον, ηλικίας άνω των 5 ετών δραχμαί 300. 2.Ορίζομεν ως δικαιολογητικόν παροχής της ως άνω οικονομικής βοηθείας Πρακτικόν καταστροφής των δέντρων τεθεωρημένον υπό του οικείου Δ/ντού Γεωργίας και συντασόμενον υπό: α)Του Γεωπόνου της περιοχής. β)Του Προέδρου της Κοινότητος εις ην υπάγεται ο ιδιοκτήτης των καταστρεφομένων δένδρων. γ)Του Αγροφύλακος της περιοχής. Δια του Πρακτικού τούτου θα βεβαιούται: α)Ο αριθμός, το είδος και η ηλικία των καταστρεφομένων δένδρων. β)Ότι τα δένδρα ταύτα κατεστράφησαν υποχρεωτικώς εις εφαρμογήν μιας των εν τη παρ. 2 της παρούσης μνημονευομένων αποφάσεων. γ)Ότι ο ιδιοκτήτης των καταστρεφομένων δένδρων εμπίπτει εις τας διατάξεις του άρθρ. 14 του Νόμ. 6196/34. 3.Η κατ’ εφαρμογήν της παρούσης δαπάνη θα βαρύνη τον τακτικόν Προϋπολογισμόν Υπ. Γεωργίας. 